Gammeliberalisme+og+socialliberalisme

Redegørelse for forskellene mellem socialliberalisme og gammelliberalisme:
Gammelliberalisme er en betegnelse for de oprindelige og grundlæggende idéer inden for liberalismen. En af gammelliberalismens stamfædre, Robert Malthus, var en stor fortaler for laissezfaire-politik, med så lidt statslig indgriben som muligt. Gammelliberalister mente at sociale skævheder opstod naturligt, og ikke kunne modvirkes. De mente også at selv de fattigste blot kunne spare sig vej til en bedre og tålelig tilværelse. Deres fattigdom skyldtes blot dårlig moral. Gammelliberalisme findes stadig i høj grad i politik i dag, bl.a Liberal Alliance har taget de gamle idéer til sig.

Socialliberalisme går ind for de samme liberale grundidéer som gammelliberalisterne. De mener dog at man skal hjælpe de svageste i samfundet ved at indsætte foranstaltninger for at fordele goderne mere ligeligt. For socialliberalisterne er det vigtigt at man bevarer de individuelle friheder og rettigheder, samtidig med at der er lige muligheder for alle. Det forventes at staten har et udbud af sociale tjenester, indenfor f.eks uddannelse og sundhed.

Hvilke konsekvenser er der ved at markedet ikke skaber den virkelighed man ønsker?

Gammelliberalisterne mener at uligheden er selvforskyldt og ikke et produkt af markedet.

Socialliberalisterne mener at markedet skaber velstand og er fuldstændig essentielt for samfundsøkonomien, men har fejl. Såsom stor ulighed, f.eks ulig konkurrence, hvilket betyder at alle ikke kan konkurrere på lige fod, på grund af finansielle eller fysiske forskelle. Der kan også let opstå monopol.